ประชาชนทั้งในกรุงเทพฯ และต่างจังหวัด ทยอยเดินทางจับจองพื้นที่เพื่อรอเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินเลียบพระนคร
ประชาชนทั้งในกรุงเทพฯ และต่างจังหวัด ทยอยเดินทางจับจองพื้นที่เพื่อรอเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินเลียบพระนคร เพื่อร่วมเป็นส่วนหนึ่งในพระราชบรมราชาภิเษก            บรรยากาศที่บริเวณจุดคัคกรองพระแม่ธรณีบีมมวยผม ซึ่งเป็น หนึ่งใน 6 โซน ที่เปิดให้ประชาชนเข้าพื้นที่เตรียมเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินเลียบพระนครโดยขบวนพยุหยาตราทางสถลมารค ล่าสุด ตั้งแต่เปิดจุดคัดกรองในช่วงเวลา 12.00 น. ประชาชนจากทั่วทุกสารทิศ ทั้งในกรุงเทพมหานคร และที่เดินทางมาจากต่างจังหวัด ต่างแต่งกายด้วยเสื้อสีเหลืองหลั่งไหลเดินทางมาจับจองพื้นที่รับเสด็จอย่างต่อเนื่อง ท่ามกลางสภาพอากาศร้อนอบอ้าว โดยพื้นที่ด้านในตั้งแต่พระแม่ธรณีบีบมวยผมผ่านหน้าศาลฎีกา ไปจนถึงหน้าศาลหลักเมืองตลอดสองฝั่งถนนมีประชาชนจำนวนมากรอเฝ้ารับเสด็จ ขณะที่ บรรยากาศเป็นไปด้วยความเรียบร้อย โดยมีเจ้าหน้าที่คอยตรวจตรา และอำนวยความสะดวกในทุกขั้นตอน สำหรับประชาชนที่จะเข้าพื้นที่จุดคัดกรอง ควรเตรียมบัตรประชาชนให้พร้อม รวมทั้งยาประจำตัว และสิ่งของที่จำเป็น ทั้งนี้ ระหว่างการนั่งรอ เจ้าหน้าที่ได้นำอาหาร และน้ำดื่ม จากโรงครัวพระราชทาน อาทิ ข้าวเหนียวหมูฝอย มาแจกจ่ายให้กับประชาชนที่มารอบริเวณจุดคัดกรอง พร้อมทั้งแจกหมวกเพื่อกันแดดอีกด้วยขณะที่ นายบุญชนะ เรือนแก้ว อายุ 65 ปี นั่งรอเฝ้ารับเสด็จบริเวณพระแม่ธรณีบีมมวยผม โดยนำภาพพระบรมฉายาลักษณ์พระบาทสมเด็จพระเจ้าอยู่หัวยกขึ้นเหนือหัว เปิดเผยว่า เดินทางมาจากจังหวัดสระแก้ว ปักหลักพักค้างคืนที่สนามกีฬาไทย-ญี่ปุ่น ดินแดง ตั้งใจจะมาเข้าร่วมงานสักครั้งในชีวิต เพราะอยากชื่นชมพระบารมีในหลวงรัชกาลที่ 10 ให้ได้ใกล้ที่สุด///เสียง///นางสาวจรัสศรี พิชวงค์ ชาวจังหวัดเชียงใหม่ กล่าวว่า ก่อนหน้านี้ได้มาเฝ้าชมการซักซ้อมริ้วขบวนแล้ว จึงมาจับจองพื้นที่จุดนี้เพื่อให้ได้ใกล้พื้นที่จุดแรกๆที่ริ้วขบวนเสด็จจะเคลื่อนผ่าน เพื่อจะได้ชื่มชมพระบารมี และขอให้พระองค์ทรงพระเจริญยิ่งยืนนาน///เสียง//ขณะที่ บรรยากาศที่บริเวณจุดคัดกรองถนนจักรพงษ์ และจุดคัดกรองแยกบางลำภู ประชาชนจำนวนมากยืนเข้าแถวรอผ่านจุดคัดกรองแถวยาวเหยียด เพื่อเข้าพื้นที่เตรียมเฝ้ารับเสด็จฯ เพื่อร่วมเป็นส่วนหนึ่งในพระราชพิธีบรมราชาภิเษก ตามโบราณราชประเพณีอันสำคัญยิ่ง